Na temelju članka 19. Statuta i članka 6. i 7. Pravilnika o radu Zavičajnog muzeja Poreštine te Zaključka o davanju prethodne suglasnosti osnivača (KLASA: 024-01/23-01/13; URBROJ: 2163-6-09/01-23-2) od 16.veljače 2023., ravnateljica Zavičajnog muzeja Poreštine – Museo del territorio parentino raspisuje

**NATJEČAJ**

za zasnivanje radnog odnosa za radno mjesto

- SPREMAČ/ICA - 1 izvršitelj/ica, na neodređeno vrijeme s punim radnim vremenom (40 sati tjedno),

**Uvjeti za prijem u radni odnos:**

* NSS (završena osnovna škola)
* probni rad 1 mjesec

**Opis poslova:**

Obavlja poslove redovnog čišćenja službenih prostorija u kojima djeluje Zavičajni muzej Poreštine – Museo del territorio parentino, kao i ostalih prostorija koje se koriste u službene svrhe. U dogovoru sa stručnim osobljem pomaže u pripremi i realizaciji manifestacija u organizaciji ove Ustanove te obavlja druge poslove po nalogu ravnatelja.

**Prijava na natječaj treba biti vlastoručno potpisana i sadržavati priloge kako slijedi:**

* životopis,
* preslika osobne iskaznice,
* preslika domovnice,
* dokaz o stečenoj stručnoj spremi,
* uvjerenje o nekažnjavanju ne starije od 6 mjeseci.

**Rok za dostavu prijava na natječaj je 8 (osam) dana od objave**

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: Zavičajni muzej Poreštine – Museo del territorio parentino, Decumanus 9, 52440 Poreč s naznakom Natječaj za radno mjesto – Ne otvaraj.

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju spolno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji.

Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se motivacijski intervju.

Kandidati su obvezni pristupiti motivacijskom razgovoru.

Ako kandidat ne pristupi motivacijskom intervju, smatra se da je povukao prijavu na natječaj.

Poziv kandidatima na razgovor (intervju) te vrijeme i mjesto održavanja razgovora bit će upućen elektroničkom poštom.

O rezultatima natječaja kandidati će biti obaviješteni elektroničkom poštom u roku 8 dana od dana donošenja odluke o izboru kandidata.

Natječaj je objavljen dana 9. ožujka 2023. godine, na mrežnoj stranici Zavičajnog muzeja Poreštine – Museo del territorio parentino (www.muzejporec.hr) i na oglasnoj ploči Zavičajnog muzeja Poreštine – Museo del territorio parentino te mrežnoj stranici i oglasnoj ploči Hrvatskog zavoda za zapošljavanje i traje do 17. ožujka 2023.

Podnošenjem prijave na natječaj kandidat daje izričitu privolu Zavičajnom muzeju Poreštine – Museo del territorio parentino da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

KLASA: 112-02/23-01/9

URBROJ: 2163-01-16-23-03 dr. sc. Elena Uljančić

Poreč, 9. ožujka 2023.